jkorsvik/nowiki_second_scrape_merged huggingface dataset:
Orotina (kanton)

Orotina er en kanton i provinsen Alajuela i Costa Rica. Kantonen hadde 20 341 innbyggere i 2011, og har et areal på 141,92 km². Administrasjonssentrum er byen Orotina.


== Distrikter ==
Kantonen Orotina er delt inn i fem distrikter:

Orotina
El Mastate
Hacienda Vieja
Coyolar
La Ceiba


== Referanser ==
Palmares (kanton)

Palmares er en kanton i provinsen Alajuela i Costa Rica. Kantonen hadde 34 716 innbyggere i 2011, og arealet er på 141,92 km². Kantonens administrasjonssentrum er byen Palmares, som hadde 3 599 innbyggere i 2011.Palmares er kjent for den store festivalen som arrangeres andre og tredje uke av januar hvert år.
Navnet Palmares kommer av det store antallet palmer som vokste i området.


== Distrikter ==
Kantonen Palmares er delt inn i sju distrikter:

Palmares
Zaragoza
Buenos Aires
Santiago
Candelaria
Esquipulas
La Granja


== Referanser ==
Poás (kanton)

Poás er en kanton i provinsen Alajuela i Costa Rica. Kantonen hadde 229 199 innbyggere i 2011. Arealet er på 73,84 km². Kantonens administrasjonssentrum er San Pedro.
Vulkanen Poás ligger i kantonen, og kantonen er oppkalt etter denne. Vulkanen er kantonens nordligste punkt. Resten av kantonen utgjøres av området sør for vulkanen.


== Distrikter ==
Kantonen Poás er delt inn i fem distrikter:

San Pedro
San Juan
San Rafael
Carrillos
Sabana Redonda


== Referanser ==


== Eksterne lenker ==
Offisielt nettsted
Donbass Arena

Donbass Arena (ukrainsk: Донбас Арена) er en fotballstadion i Donetsk i Ukraina. Den åpnet den 29. august 2009 og har en tilskuerkapasitet på 52 518. Stadionet er hjemmebanen til Sjakhtar Donetsk.Donbass Arena ble benyttet under EM i fotball 2012. Fem av mesterskapets ble spilt der: tre gruppespillskamper, én kvartfinale og én semifinale.


== Referanser ==


== Eksterne lenker ==
Offisielt nettsted 
(en) Donbass Arena – kategori av bilder, video eller lyd på Commons
Metalist stadion

Metalist stadion (ukrainsk: Обласний спортивний комплекс «Металіст») er et flerbruksstadion i Kharkiv i Ukraina. Det brukes mest til fotballkamper. Det har en kapasitet på 38 633 tilskuere. Det åpna 12. september 1926.
Stadionet var hjemmebanen til FC Metalist Kharkiv og nå spiller Sjakhtar Donetsk der. Det ble benyttet for tre gruppespillskamper under EM i fotball 2012.


== Eksterne lenker ==
(en) Metalist Stadium – kategori av bilder, video eller lyd på Commons 
Informasjon om stadionet på FC Metalist Kharkivs offisielle nettsted
Virtuell tur på stadionet
Rumbek

Rumbek er en by og tidligere hovedstad i Sør-Sudan. Byen er hovedstaden i delstaten Lakes, en av Sør-Sudans ti delstater.
Kristen misjonsarbeid ble innledet i området tidlig på 1900-tallet, og byen er siden 1974 bispesete for det katolske Rumbek bispedømme.


== Plassering ==
Byen ligger i fylket Rumbek Central County i delstaten Lakes i den sentrale Sør-Sudan, rundt 377 km nordvest for landets nåværende hovedstad og største by Juba. Rumbek befinner seg 420 moh.Byen omgivelser består av savanne, med akasietrær. I området blir det dyrket durra, hirse og maniok.


== Befolkning ==
Byen og Rumbek Central County har en sammensatt befolkning på rundt 82 500 (2004). På den tiden fordelte befolkningen seg slik innen de ulike etniske gruppene:
Dinka Agar: 60 %
Dinka Gok: 30 %
Bongo: 6 %
Jur-Bel: 4 %I 2011 ble det beregnet at byen hadde 32 100 innbyggere.


== Historie ==
I 1857 grunnlag den franske handelsmannen Alphonse de Malzac på dette stedet en stasjon for handel med elfenben. Betalingen til sine leverandører var i form av slaver, og Rumbek ble den første befestede slaveleiren i Sudan. Etter de Malzacs død i 1860 overtok Franz Binder virksomheten. Slavene og elfenbenet ble fraktet via Nilen og på seilskip til Khartoum. Da Emin Pasha kom til byen i 1881, sørget han for at flere hundre slaver ble frigitt. I 1885 ble Rumbek erobret av tilhengere av Mahdi under mahdistopprøret.
I den britiske kolonitiden, som varte fram til 1956, var Rumbek sete for en District Commissioner.
Byen ble 1. mai 1997 erobret av Det sudanske folks frigjøringsbevegelse under den andre borgerkrigen i Sudan, og de 600 regjeringssoldatene som var i byen flyktet mot Juba og Bor. Byen ble deretter utsatt for kraftig bombing fra regjeringsstyrkenes side.Etter Naivasha-avtalen som avsluttet borgerkrigen, valgte frigjøringsbevegelsen å legge den midlertidige administrasjonen av det nye landet til Rumbek. Senere ble Juba valgt som landets faste hovedstad. Som for de fleste byene i Sør-Sudan, var Rumbek svært ødelagt som følge av kamphandlingene under borgerkrigen.


== Referanser ==


== Eksterne lenker ==
(en) Rumbek – kategori av bilder, video eller lyd på Commons 
Rumbeks plassering på GoogleMaps
Reportasje fra feiringen av uavhengighetsdagen på byens frihetsplass i 2011 Arkivert 12. juni 2012 hos Wayback Machine.
Om gjenoppbyggingen av landet: «Cellphones, roads, and girls in school. Is this south Sudan?», The Christian Science Monitor,24. januar 2005
Korail

Korail, eller Korea Railroad Corporation, (hangul: 한국철도공사, hanja: 韓國鐵道公社)  er Sør-Koreas statlige jernbaneselskap. Selskapet ble etablert 1. september 1963 som Korean national railroad. I 2005 ble selskapet fisjonert i to deler, der Korail fortsatte som jernbaneoperatør, mens skinner og infrastruktur ble overført til Korea Rail Network Authority. Hovedkontoret ligger i Daejeon.
Korail driver både med passasjer og godstrafikk, nasjonalt og lokalt. Den mest trafikkerte jernbanelinja, Gyeongbulinja trafikkeres med høyhastighetstoget KTX, og går mellom Seoul og Busan. Dette er også landets mest trafikkerte jernbanelinje. KTX har også en avstikker mot sørvest til Mokpo (Honam-linja). Landets travleste jernbanestasjon er Seoul stasjon, en kombinert jenbane og undergrunnsbanestasjon, med nesten 300 000 daglige reisende.
Tilsammen transporterer Korail 969 145 101 passasjerer, som gir 31 415 965 207 passasjerkilometer. Korail transporterer 10 553 675 728 tonn/km.


== Undergrunnsbane ==
Korail er en av tre operatørselskaper av Seouls undergrunnsbane, der en har ansvaret for 104 stasjoner og 150 togsett. Disse trafikkerer med intervaller på mellom 1,7 til 8 minutter i rush, ellers 3,6 til 15 minutter. Undergrunnsbanevirksomheten transporterer 2,2 millioner mennesker daglig.


== Datterselskap ==
Korail Airport Railroad, som opererer A'REX.
Korail Networks, billettadministrasjon og kundekort.
Korail Tour Service, for KTX/Saemaul-ho ansatte, samt reisebyrå.
Korail Retail, administrerer reklame, samt driver kjeden Storyway.


== Referanser ==


== Eksterne lenker ==
(ko) Offisielt nettsted 
(en) Offisielt nettsted 
(ko) Offisiell blogg 
(en) Korea Railroad – kategori av bilder, video eller lyd på Commons 
(en) Seoul Government Transport Homepage
Ekko (radioprogram)

Ekko er et norsk faktaprogram som har gått på NRK Radio siden 2011. Programmet består av reportasjer, intervjuer og andre innslag om samfunnsaktuelle og populærvitenskapelige tema. Det sendes på P2, mandag til fredag og har en varighet på to timer. På lørdager sendes Ekko helg som er høydepunkter fra ukas sendinger.
Ekko ble til som en følge av at vitenskapsmagasinet Verdt å vite og samfunnsmagasinet Sånn er livet ble slått sammen til én, enkelt sendeflate.Programledere er Kalle Turkerud, Jan Erlend Leine, Mona Myklebust, Ellen Wesche Guttormsen og Anne Synnevåg. Andre reportere og journalister som ofte bidrar i programmet, er Vibeke Røiri, Torkild Jemterud, Steffen Fjærvik, Rikke Eckhoff, Lise Borchgrevink, Kirsti Kraft, Ivar Grydeland, Hege Haug-Omre, Halfdan Bleken, Guro Tarjem og Annette Hobson.


== Referanser ==


== Eksterne lenker ==
Hjemmeside
Werner Hosewinckel Christie (1877–1927)

Werner Hosewinkel Christie (født 20. desember 1877 i Malvik, død 29. april 1927 i Hamar) var en norsk professor, agronom og landbruksforsker.


== Familie ==
Christie var sønn av  ingeniøren Johan Koren Christie (1827–1907) og Catherine Frederike Blom. Han ble gift i juli 1907 med Karen Amalie Wedel-Jarlsberg i Stange, og de var foreldre til pianisten Amalie Christie, generalmajor Johan Koren Christie og generalmajor Werner Hosewinckel Christie og gjennom Johan, besteforeldre til politikeren Werner Christie.. Han var grandnevø til Eidsvollsmann og politiker Wilhelm Frimann Koren Christie og forretningsmannen Edvard Eilert Christie, og nevø til politikeren Hans Langsted Christie og arkitekten Christian Christie. Hans kusine Anna Christie ble gift med Jens Zetlitz Monrad Kielland og fikk barna Jacob Christie Kielland og Else Christie Kielland.


== Virke ==
Christie ble født i kommunesenteret Hommelvik i Malvik kommune, tok examen artium 1896 i Skien, og ble utdannet ved det Kongelige universitet for veterinær- og landbruksstudier (Landbohøjskolen) i København. Han arbeidet i Statistisk sentralbyrå fra 1901 med landbruksstatistikk, som sekretær i Landbruksdepartementet fra 1902 og begynte 1903 på studier i planteforedling i Danmark, Sverige og Tyskland.
I 1905 ble Christie bestyrer av den første offentlige forsøksstasjonen i planteforedling i Norge (Norsk institutt for planteforskning), først på Hjellum i Vang senere på Møystad gård ved Hamar.  I 1915 ble han den første i Norge som tok dr.philos.-graden på et landbruksvitenskapelig emne med oppgaven Undersøkelser over norsk graaert samt nogen krydsninger mellem former av den og Pisum sativum, i 1918 vendte han tilbake til Landbruksdepartementet, og i 1919 ble han professor ved Norges landbrukshøgskole. Fra 1921 bodde Christe på sin gård Vidarshov på Vang i Hedmark, hvor han drev forsøk i planteforedling. Han var også involvert i Det kongelige selskap for Norges Vel.


== Referanser ==


== Eksterne lenker ==
(no) Werner Hosewinckel Christie (1877–1927) i Store norske leksikon
Siri Wolland

Siri Wolland (født 8. februar 1962) er norsk fotograf med erfaring innen norsk og internasjonal foto, film og TV.
Wolland er utdannet ved Fotoskolan i Stockholm (1981), Croydon College of Fine Art i London (film- og fjernsynsproduksjon, 1985), samt mastergrad i kunsthistorie fra Universitetet i Oslo. Hun har jobbet som motefotograf i Paris og stillbildefotograf på filmsett, samt som fotograf i filmer og TV-serier som Tous en boîte. Som assistentfilmfotograf har hun vært tilknyttet de tre statlige franske tv-kanalene FR3, TF1 og Antenne2.Siri Wollands bilder er publisert i presse og ukepresse som for eksempel NRK, ABC Nyheter, Kvinner og Klær og Tique. Hun har laget 17 programmer for TV3 i serien En liten historie, en serie om kunst og kultur.
Wolland laget en portrettutstilling ved Det norske teatret av alle skuespillere og musikere ved teatret (1989). Billedserien «Betong» er utstilt hos Riksantikvaren (2012). Wolland har også engasjert seg i bevaringen av Høyblokka og Y-blokka i Oslo. Etter bombeangrepene 22. juli 2011 var Wolland den første som tok bilder av Pablo Picassos kunst inne i Høyblokka og Y-blokka. Disse bildene ble tatt sommeren 2012 og ble del av utstillingen «Picasso – Oslo. Kunst og arkitektur i Regjeringskvartalet» (utstillingens kurator var Karin Hellandsjø).
Siri Wolland er blogger i kunst og kulturbloggen Cultura Notes". Hun er forfatter av bøkene; Vær synlig, Kommunikasjonsarbeid i offentlig sektor sammen med Turid Årsheim og Karen Thommesen. Og antologien Sikkerhetsrådets sal, Verdens viktigste rom. Hun er medlem i NFFO, Norsk faglitterær forfatter- og oversetterforening. 


== Utstillinger ==
Romeriksutstillingen 2022. Juryert gruppeutstilling. Med 2 fotografier.
Caraïbes rencontre Nordique Noire et vice versa, separat fotoutstilling i galleriet Un Oeuf, Forte-de-France, Martinique. 2022.
Romeriksutstillingen, 2021. Juryert Gruppeutstilling. Med et fotografi og et maleri.
Workshop-utstillinger med Morten Krogvold. 2019, 2020 og 2021
"Sicilianske bilder". DC3. Fornebo. Gruppeutstilling. 2018
"Fotografens favoritter". Albin Upp. Gruppeutstilling OKK (Oslo kameraklubb). 2018 og 2019
"Med døden til følge". Svalbard Museum. Gruppeutstilling. 2017-2018
"Mor og barns helse i utvikling: En spennende reise i Asia og Afrika." Rikshospitalets foaje. Separat fotoutstilling i august og september 2014
Kulturdagene i Åmot. Oktober 2014. Gruppeutstilling. To malerier og to fotografier.
Mitt Rena - (Separat) Fotoutstilling på Åmot kulturhus / Galleri Alida] 2013
Picasso - Oslo: Kunst og arkitektur i regjeringskvartalet 2013, En utstilling basert på nye fotografier av Siri Wolland og eldre fotografier av kunst og arkitektur tatt av blant andre Carl Nesjar.
Evige Ullevål - (Separat) Fotoutstilling på Café Abel 2012
Ormelid Noregs eldste gard - (Separat) Fotoutstilling i Luster bibliotek 2012


== Bildegalleri ==

		
		
		
		


== Referanser ==


== Eksterne lenker ==
https://www.regjeringen.no/globalassets/upload/fad/vedlegg/bst/picasso-oslo.pdf
www.siriwolland.no
Arkitektnytt - Kunsten i Regjeringskvartalet
NRK Ytring - Høyblokka
Fotoutstilling i Luster
Eckersberg

Eckersberg kan vise til:

Christoffer Wilhelm Eckersberg – dansk maler
Johan Fredrik Eckersberg – norsk maler
Ṣaʿīdīarabisk

Ṣaʿīdīarabisk (arabisk: صعيدى DIN: Ṣaʿīdī; uttale: [sˤɑˈʕiːdi]; egyptiskarabisk: [sˤeˈʕiːdi]) er den varianten av arabisk som tales av ṣaʿīdīene i Egypt sør for Kairo og ned til grensa til Sudan. Ṣaʿīdīarabisk deler språklige trekk med både egyptiskarabisk og sudanesisk arabisk. Dialekter inkluderer mellom- og øvre-egyptiskarabisk. Talere av egyptiskarabisk forstår ikke nødvendigvis uten videre konservative varianter av ṣaʿīdīarabisk.
Selv om ṣaʿīdīarabisk har lav status, fortsetter det med å bli mye brukt, inkludert av innflyttere fra landet som delvis har gått over til egyptiskarabisk. Den ṣaʿīdīarabiske genitivseksponenten blir for eksempel vanligvis erstattet av egyptisk bitāʿ, mens realiseringen av /q/ som [g] beholdes (i egyptisk blir den realisert som [ʔ]). Andre- og tredjegenerasjons-ṣaʿīdīmigranter er enspråklige i egyptiskarabisk, men har beholdt sine kulturelle og familiære bånd med Sør-Egypt.


== Lydsystem ==
Ṣaʿīdī har de følgende konsonantene:

/d͡ʒ/ kan også realiseres som [ʒ] eller [d]. I siste tilfelle slås den sammen med /d/.
Zhang Tailei

Zhang Tailei (forenklet kinesisk: 张太雷; tradisjonell kinesisk: 張太雷; pinyin: Zhāng Tàiléi, født juni 1898 i Changzhou i provinsen Jiangsu i Kina, død 12. desember 1927) var en kommunistisk opprørsleder. I 1927 anførte han det mislykkede Guangzhouopprøret, og ble drept. 
I 1921 ble Zhang sendt til Det russiske fjerne østen for å avlegge rapport for Komintern for Det kinesiske kommunistparti. Zhang studerte så i Moskva i noen år. Men da han vendte tilbake til Kina var han negativt innstilt til de andre som hadde vendt tilbake i 1924.


== Referanser ==


== Litteratur ==
Rae Yang. Spider Eaters, (Barkley: University of California Press, 1997) p. 92.
http://www.jstor.org/pss/189392
Spermatofor

En spermatofor er en pakke med sæd som hannen av mange dyregrupper lager for å gi til hunnen. Hunnen vil ta opp i seg sæd fra spermatoforen, eller i noen tilfeller hele spermatoforen, slik at befruktningen foregår inne i hunnens kropp. En spermatofor kan brukes til å overføre sæden uten nærkontakt mellom individene. Forplantning med spermatofor forener derved trekk ved både indre og ytre befruktning.


== Invertebrater ==
Flere invertebrater formerer seg ved hjelp av spermatoforer. De best kjente er edderkoppdyrene, der de fleste gruppene har spermatoforer. Hos edderkopper spinner hannen en lite nett av silke hvor han plasserer spermen. Deretter trekker han spermvæsken opp i pedipalpene, som inneholder en blære for oppbevaring av sæd og en sprøytelignende struktur for å få denne inn i hunnene kjønnsåpning, epigynet. Hos skorpioner og de andre edderkoppdyrene plasseres spermatoforen på bakken, og hunnen blir posisjonert slik at hun kan ta opp pakken med epigynet selv. Hele klassen krepsdyr formerer seg ved forskjellige spermatoforer, med unntak av rur som er faststittende og har indre befruktning.Hos tiarmede blekkspruter overfører hannen sine spermatoforer til hunnen ved hjelp av de ekstra lange fangarmene (det 5. parret). Hannen stikker den inn i hunnens kappehule. Der sveller de opp og skyter ut selve sædmassen med stort trykk.Spretthaler og en del insekter har også spermatoforer heller enn indre befruktning. Hos løvgresshopper inneholder spermatoforen foruten sæd også en betydelig mengde mat for hunnen. En slik spermatofor kalles en «bryllupsgave». Funksjonen er både å gi hunnen næring til å danne egg, og å holde henne opptatt med å spise spermatoforen i stedet for å drepe og spise hannen selv. Hos mange sommerfugler lager hannene en spermatofor som overføres direkte til hunnen gjennom indre befruktning, men inneholder mye næring. Næringen tas opp direkte via hunnens kjønnsorgan. Hunner hos enkelte arter vi parre seg med så mange hanner de kan for å sikre seg mest mulig næring til produksjon av egg.


== Virveldyr ==
De fleste virveldyr har enten indre befruktning (amniotene) eller ytre befruktning (fisk, de fleste amfibier). Hos mange salamandere fester imidlertid hannen en spermatofor nede ved bunnen av dammen der parringen foregår. Hunnen manøvreres til spermatoforen gjennom et parringsrituale. Hun kan deretter velge å ta den opp eller ikke, avhengig av hannens parringsdans.


== Referanser ==
Vic Woodley

Victor Robert Woodley (født 26. februar 1910 i Slough, England, død 23. oktober 1978) var en engelsk fotballspiller som spilte for både Chelsea og England i mellomkrigstiden.


== Eksterne lenker ==
(en) Vic Woodley – Transfermarkt 
(en) Vic Woodley – national-football-teams.com 
(en) Vic Woodley – EU-Football.info
Praxair

Praxair Inc er et globalt Fortune 300-selskap som leverer atmosfæriske, prosess- og spesialgasser, høyytelses overflatebelegg og relatert service, ingeniørvirksomhet og teknologi. Blant gassene selskapet produserer er oksygen, nitrogen, argon-karbondioksid, helium og hydrogen. Antall ansatte på verdensbasis er 26 000 og selskapet er representert i mer enn 50 land. I Norge og Skandinavia er selskapet representert ved Praxair AS.
Aleksandr Anjukov

Aleksandr Gennadyevitsj Anjukov (født 28. september 1982) er en russisk fotballtrener og tidligere fotballspiller som er assistenttrener for Zenit St. Petersburg. Han er også en del av det russiske landslaget. 
Anjukov har spilt for flere andre klubber i sin karriere, blant annet Krylja Sovetov Samara fra Russland. 
Han ble tatt ut til Fotball-EM 2012 i Polen og Ukraina.


== Referanser ==


== Eksterne lenker ==
(en) Aleksandr Anjukov – UEFA 
(en) Aleksandr Anjukov – Transfermarkt 
(en) Aleksandr Anjukov – Transfermarkt (manager) 
(en) Aleksandr Anjukov – national-football-teams.com 
(en) Aleksandr Anjukov – WorldFootball.net 
(en) Aleksandr Anjukov – FootballDatabase.eu 
(en) Aleksandr Anjukov – Soccerway 
(en) Aleksandr Anjukov – EU-Football.info 
(en) Aleksandr Anjukov – PlaymakerStats.com 
(en) Aleksandr Anjukov – FBref
Roman Sjaronov

Roman Sjaronov (født 8. februar 1976) er en russisk profesjonell fotballspiller som spiller for den russiske fotballklubben Rubin Kazan. Han spiller i forsvar, og er også en del av det russiske landslaget. Sjaronov har spilt for flere andre klubber i sin karriere, blant annet FK Terek Grozny og Metallurg Krasnoyarsk fra Russland. 
Han ble tatt ut til Fotball-EM 2012 i Polen og Ukraina.


== Referanser ==


== Eksterne lenker ==
(en) Roman Sjaronov – FIFA 
(en) Roman Sjaronov – UEFA 
(en) Roman Sjaronov – Transfermarkt 
(en) Roman Sjaronov – Transfermarkt (manager) 
(en) Roman Sjaronov – national-football-teams.com 
(en) Roman Sjaronov – WorldFootball.net 
(en) Roman Sjaronov – FootballDatabase.eu 
(en) Roman Sjaronov – Soccerway 
(en) Roman Sjaronov – EU-Football.info 
(en) Roman Sjaronov – PlaymakerStats.com
Roman Sjirokov

Roman Nikolajevitsj Sjirokov (russisk: Роман Николаевич Широков; født 6. juli 1981) er en russisk tidligere fotballspiller som sist spilte for den russiske fotballklubben CSKA Moskva. Han spiller i forsvar, og er også en del av det russiske landslaget. Sjirokov har spilt for flere andre klubber i sin karriere, blant annet Rubin Kazan og Saturn Ramenskoje fra Russland. 


== Landslaget ==
26. mars 2008 fikk han sin første landskamp for Russland.
Han ble tatt ut til Fotball-EM 2012 i Polen og Ukraina.
Han ble tatt ut i Russlands EM-tropp til EM i Frankrike 2016.


== Referanser ==


== Eksterne lenker ==
(en) Roman Sjirokov – UEFA 
(fr) Roman Sjirokov – LÉquipe 
(en) Roman Sjirokov – Transfermarkt 
(en) Roman Sjirokov – national-football-teams.com 
(en) Roman Sjirokov – WorldFootball.net 
(en) Roman Sjirokov – FootballDatabase.eu 
(en) Roman Sjirokov – Soccerway 
(en) Roman Sjirokov – EU-Football.info 
(en) Roman Sjirokov – FBref 
(es) Roman Sjirokov – as.com
Igor Denisov

Igor Vladimirovitsj Denisov (født 17. mai 1984) er en russisk tidligere fotballspiller.
Han har tidligere spilt for Zenit St. Petersburg og Anzji Makhatsjkala. Han spiller midtbane, og er også en del av det russiske landslaget. 


== Landslaget ==
11. oktober 2008 fikk han sin første landskamp for Russland.
Han ble tatt ut til Fotball-EM 2012 i Polen og Ukraina.
Han ble tatt ut i Russlands EM-tropp til EM i Frankrike 2016. Han ble erstatter av Artur Jusupov på grunn av skade.


== Referanser ==


== Eksterne lenker ==
(en) Igor Denisov – FIFA 
(en) Igor Denisov – UEFA 
(en) Igor Denisov – Transfermarkt 
(en) Igor Denisov – national-football-teams.com 
(en) Igor Denisov – WorldFootball.net 
(en) Igor Denisov – FootballDatabase.eu 
(en) Igor Denisov – Soccerway 
(en) Igor Denisov – EU-Football.info 
(en) Igor Denisov – FBref 
(es) Igor Denisov – as.com
Marat Izmajlov

Marat Nailevich Izmajlov (født 21. september 1982) er en russisk tidligere fotballspiller. Han spiller midtbane, og er også en del av det russiske landslaget. Izmajlov har spilt for flere andre klubber i sin karriere, blant annet Lokomotiv Moskva fra Russland. 
Han ble tatt ut til Fotball-EM 2012 i Polen og Ukraina.


== Eksterne lenker ==
(en) Marat Izmajlov – FIFA 
(en) Marat Izmajlov – UEFA 
(en) Marat Izmajlov – Transfermarkt 
(en) Marat Izmajlov – national-football-teams.com 
(en) Marat Izmajlov – WorldFootball.net 
(en) Marat Izmajlov – FootballDatabase.eu 
(en) Marat Izmajlov – Soccerway 
(en) Marat Izmajlov – EU-Football.info 
(en) Marat Izmajlov – Fora De Jogo 
(en) Marat Izmajlov – PlaymakerStats.com
Aleksej Berezutskij

Aleksej Vladimirovitsj Berezutskij (russisk: Алексей Владимирович Березуцкий; født 20. juni 1982) er en russisk fotballtrener og tidligere fotballspiller som er hovedtrener for PFK CSKA Moskva.Berezutskij har spilt for flere andre klubber i sin karriere, blant annet Chernomorets og Torpedo-ZIL fra Russland. 


== Landslaget ==
12. februar 2003 fikk han sin første landskamp for Russland.
Han ble tatt ut til Fotball-EM 2012 i Polen og Ukraina.
Han ble tatt ut i Russlands EM-tropp til EM i Frankrike 2016.


== Referanser ==


== Eksterne lenker ==
(en) Aleksej Berezutskij – FIFA 
(en) Aleksej Berezutskij – UEFA 
(en) Aleksej Berezutskij – Transfermarkt 
(en) Aleksej Berezutskij – Transfermarkt (manager) 
(en) Aleksej Berezutskij – national-football-teams.com 
(en) Aleksej Berezutskij – WorldFootball.net 
(en) Aleksej Berezutskij – Soccerway 
(en) Aleksej Berezutskij – EU-Football.info 
(en) Aleksej Berezutskij – FBref 
(es) Aleksej Berezutskij – as.com
Zhang Zhenzhou

Zhang Zhenzhou (kinesisk: 張鎭周, levde på 600-tallet) var en kinesisk politiker under Tangdynastiet. Han var guvernør for Shuzhou (舒州) i Anhui.
Da han ble utnevnt til guvernør i Shuzhou, hans hjemsted, dro han til sitt gamle hjem og festet i ti dager med sine slektninger og venner. Til slutt samlet han dem foran seg, gav hver og en en pengegave med penger og silke, og sa:

«Vi har hatt disse hyggelige dagene sammen som gamle venner. I morgen tiltrer jeg min stilling som guvernør. Etter det kan vi ikke møtes lenger.»Hans administrasjon skal ha vært upartisk og vellykket.